สารภาพว่าเลือกมานั่งร้านนี้เพราะแฟนเพจวงในโพสรูป "เป็ด+หมูกรอบ" เนี่ยแหละ เห็นรูปปับ หาข้อมูลแปบ หยิบกุญแจ สตาร์ทรถ เหยียบคันเร่ง ก็มาถึงร้านภายใน 15 นาที

ร้านนี้หากไม่ยากอยู่ตรงข้ามโรงพักช้างเผือกเลยครับ แต่ก็จำได้คับคล้ายคับคลาว่ามันมีชื่อร้านเดียวกันอยู่ตรงสันป่าข่อย ก็เลยถามไถ่เจ้าของร้านมาว่าเขาเป็นลูกศิษย์ของสาขาที่สันป่าข่อยมาเปิดเองที่นี่ แต่ยังคงคอนเซปท์เดียวกันคือใส่ชุดเชฟแบบเต็มยศ เหมือนอยู่ในโรงแรมกันเลยทีเดียว

บรรยากาศที่นี่ก็ไม่มีอะไรมากครับ เป็นร้านเพิงธรรมดา แต่มีที่จอดรถยนต์ให้ ส่วนโต๊ะที่นั่งก็มีไม่ถึง 10 โตีะครับ ถ้ามาทานตอนกลางวันขอบอกว่าคนเยอะมาก 

จุดเด่นของที่นี่ก็คือบะหมี่ทำเองสูตรโคราช เส้นจะเหนียวนุ่ม แตกต่างจากที่อื่น เส้นของที่นี่เหลืองสวย สไตล์บะหมี่ฮ่องกง จะบาง ไม่หยักมาก ไม่อมน้ำ กินแล้วอร่อยว่างั้นเถอะ วันที่ผมมาหมี่หยกหมดเสียก่อน แต่เป็ด+หมูกรอบยังไม่หมด เรียกได้ว่าเส้นขายดีกว่าเครื่องอีกแฮะ

เมนูที่สั่งมาทานก็มีเกี๋ยวกุ้งเป็ดย่าง 40/60 บาท เกี๊ยวที่นี่ก็อร่อยใช้ได้ ไม่หลอกลวงผู้บริโภค สมมาตรกับราคา เพราะยัดไส้กุ้งมาให้แบบเต็มคำ ส่วนเป็ดย่างที่นี่หนังกอบ เนื้อแน่นนุ่ม เห็นร้านบ้านๆ แบบนี้ทำได้ดีกว่าร้านใหญ่ๆ บางเจ้าเสียอีก

อีกอันเป็นบะหมี่เป็ดย่าง 40/50 บาท ก็อย่างที่บอกว่าจุดเด่นคือ "เส้นบะหมี่" ที่ร้านนี้เขามีของ ทำได้ดีไม่แพ้สาขาแรก ดูดเส้นแล้วมันไม่ลื่นปื๊ด มันคงความเหนียวนุ่ม ให้ฟันกับเหงือกได้ช่วยกันขยับ ให้มีสัมพันธภาพกับลิ้นที่ดี ทานแล้วได้รส ลืมบอกไปว่าเมนูแห้งเขาจะเสิร์ฟมาพร้อมกับน้ำซุปซี่โครงหมูมาให้ด้วย

หากใครไม่หนำใจสั่งหมูกรอบหรือเป็ดย่างเปล่าๆ มาทานเล่นก็ได้ วันนั้นผมสั่งจานใหญ่มาเลย 150 บาท ไซส์บิ๊ก สาบานได้ว่าทานไม่หมดครับ เนื้อหมูกรอบ เขาก็ทอดมาดี หนังกรุบกรอบสีเหลืองนวลกัดแล้วไม่แข็ง เนื้อก็แน่นนุ่มกำลังดี เมนูนี้ให้ไป 18 ผ่าน ใครมาแล้วแนะนำให้สั่งทาน

ร้านซัวเถาบะหมี่เป็ดย่าง เปิดบริการตั้งแต่ 10.00-20.00 น. เรียกว่ามาทานได้ตั้งแต่มื้อเช้ายันมื้อเย็น ตามสบายใครสะดวก ต่างกรรม ต่างวาระ